Må ikke forveksles med Jordbrugrotta.
Pluragrotta, krystallklart vann, massive marmortunneller.Plura er en massiv grotte med marmorpassasjer som strekker seg 2,6 kilometer inn i fjellet. Jani Santala modell.   Foto: Pekka Tuuri (13. april 2018)
**Pluragrotta** er et grottesystem som er dannet av elva Pluras underjordiske løp nesten tre kilometer nedover Plurdalen. Systemet ligger tre mil øst for Mo i Rana. På det dypeste er det 131 meter. Inngangen til Pluragrotta er 200 meter fra gården Jordbru.

Pluragrotta er Nord-Europas største vannfylte grottesystem og regnes som det beste grottedykkestedet i Skandinavia. Den er et populært sted for sportsdykkere fra hele verden, deriblant Finland, Australia, Tyrkia, Mexico og Tyskland.

Etymologi
---------

Gårdsnavnet *Plurheia*, som er oppkalt etter elva, har blitt skrevet *Plurhey* i 1661 og *Prugelhei* i 1723. Dette tyder på at elva opprinnelig het *\*Prula*. Å *prule*, betyr «å koke» i ranværingsdialekt. Elva er i strid med mange fosser og stryk, og navnet kan således oversettes med en «kokende» eller «sydende» elv.

Historie
--------

I løpet av årtusener har vannmassene gravd ut en labyrint av underjordiske grotter i det porøse kalkfjellet og de fleste av grottene er fylt av fjellvann.

Etter oppdemmingen av Kallvatnet i 1966 ble vannføringen redusert fra 20 000 m3 til cirka 1 000 m3 per minutt, og det ble da mulig å dykke i det underjordiske elveløpet.

Det første kjente dykk i Pluragrotta ble gjort av Svein Grundstrøm og Bjørn Fagertun i 1980.

I 1987 begynte en gruppe norske grottedykkere å utforske grottesystemet og arbeidet deres ble kjent i 1997 da NRK sendte et program om grottesystemet i serien Ut i naturen.

### Dødsulykker

Onsdag 16. august 2006 omkom den 37 år gamle mannen Ståle Normann Tveitane (f. 25. april 1969) fra Grimstad under dykking i grotten. Personen gikk tom for luft etter å ha fått skader på dykkerutstyret underveis.

Om ettermiddagen den 27. august 2006 ble avdøde hentet opp av et team av britiske og norske grottedykkere. Han var liggende 1.300 meter inn i hula, på 110 meters dyp. Sammen med Bjarte Vestøl, fra Kristiansand, hadde han dykket lenger inn enn noen før dem. Det var på veien ut igjen at ulykken skjedde. Både Ståle Tveitane og Vestøl tilhørte Kristiansand dykkerklubb.

Offisiell verdensrekord, godkjent av Guinness World Records.  Foto: Pekka Tuuri (24. juli 2020)
Den 6. februar 2014 omkom de to finske dykkerne Jari Mika Tapi Huotarinen (40 år) og Jari Uusimäki (34 år), etter å ha dykket ned til 129 meters dyp, 1400-1500 meter inne i grotta. De hadde vært en del av et dykkerteam på fem personer; de tre andre overlevde. Den ene av de omkomne ble liggende på 129 meters dyp. På vei opp, ble den andre sittende fast på 112 meters dyp.

Den 25. februar 2014 ga britiske redningsmannskaper opp forsøket på å hente de omkomne opp. Hendelsen medførte et midlertidig dykkerforbud i grotta den 26. februar 2014.

De to britiske dykkerne John Volanthen og Richard Stanton var begge med i redningsaksjonen, men kom seg aldri ned i grotta på grunn av sikkerhetsaspekter ved operasjonen. Stanton var også med i redningsaksjonen i 2006. Volanthen og Stanton deltok også i redningsaksjonen i Tham Luang-grotten i Chiang Rai i Nord-Thailand. Den 2. juli 2018 berget de britiske dykkerne 12 fotballgutter og deres trener ut av det vannfylte grottesystemet.

Den 26. mars 2014 fraktet 17 finske og norske dykkere, i en privat organisert redningsaksjon, «ulovlig» de døde opp til «vannspeilet» ved 90 meters dyp. Den ene av de omkomne ble hentet ut av grotta i Steinugleflåget den 28. mars 2014. Den andre ble hentet ut samme sted 29. mars 2014. Ferdselsforbudet i grotta ble opphevet 31. mars 2014.

I 2016 hadde dokumentarfilmen *Diving Into The Unknown* premiere, både i Helsinki og Sveits. Filmen beskriver den private redningsaksjonen.

### Visit Plura

Familien på gården Jordbrua, like ved Pluragrotta, startet 12. desember 2016 dykkesenteret Visit Plura AS for å legge til rette for dykking i grotta. Det er verdens første arktiske grottedykkesenter.

Opplevelsesbedriften drives av Ina Therese Trælnes fra Mo i Rana og ektemannen Jani Santala fra Finland. Ina sa opp sin faste jobb som sykepleier 1. august 2019 for å bygge opp bedriften.

Santala hadde i 2019 mer enn 3.000 grottedykk bak seg og gjør 150 sertifiseringer i året. Han kjører kurs på fulltid og er sannsynligvis den dykkeren som gjør flest dykk i året, ca. 360.

### Grottebryllup og verdensrekord

Brudeparet under vielsen.
Den 10. august 2019 giftet Ina og Jani seg inne i luftkammeret i grotta. Vielsen fant sted 450 meter inne i grotta, og på det dypeste er det omtrent 32 meter. En tusen meter fiberoptisk kabel filmet bryllupet så alle også fikk se det utendørs på storskjerm.

Dermed ble det satt verdensrekord i Pluragrotta. Den offisielle tittelen i Guinness rekordbok lyder som følger: «The largest dive access only water-locked wedding ceremony consists of 69 people, and was achieved by Jani Santala (Finland) and Ina Trælnes (Norway) in Mo I Rana, Norway, on 10 August 2019».

Rekorden nådde medier og dykkemagasiner over hele verden. TV2 viste bryllupet på nyhetene, og bryllupet ble også streamet live på YouTube

### Filmer spilt inn i Plura

Det har blitt spilt inn flere filmer i og rundt Pluragrotta. Den 11. minutter lange filmen *Dive Odyssey - A meditative journey into the depths of water - and mind*, som er regissert av Janne Kasperi Suhonen, byr på scener fra Ojamo i Finland og Plura i Norge. Dokumentarfilmen *A tale of the sleeping giant* har planlagt kinopremiere desember 2020.

Se også
-------

* Jordbrugrotta

Referanser
----------

1. 1 2 3  anonym. «Torsdag. Pluragrottens hemmelighet». *Nordlys 1997.06.03*. Tromsø. s. 30.
2. 1 2  Anna Bjørg Kolberg. «Dykker i uutforskede grotter». *Aftenposten 1997.06.05*. Oslo.
3. 1 2 3  Arne Forbord. «Gifter seg inne i vannfylt grotte». *Rana Blad 2019.06.12*. Norge;Nordland;;Rana;;;;.
4. ↑  Chritina Halvorsen. «Dykker savnet på 75 meters dyp». *Dagbladet 2006.08.17*. Oslo. s. 6.
5. ↑  Hans-Martin Thømt Ruud. «- Grottedykk kan være veldig farlig». *Dagbladet 2006.08.17*. Oslo. s. 6.
6. ↑
7. ↑  Emilie Sofie Olsen: Et unikt naturfenomen som trekker til seg dykkere fra hele verden, Rana Blad, 15. juni 2017
8. ↑  Sandnes, Jørn; Stemshaug, Ola (1976). *Norsk stadnamnleksikon*. Det Norske Samlaget, Oslo, 1976. ISBN 82-521-0544-0. CS1-vedlikehold: Flere navn: forfatterliste (link)
9. ↑  Rønning, Oliver (10. august 2019). «Ina og Jani satte verdensrekord med dette spesielle bryllypet». *NRK*. Besøkt 24. juli 2020.
10. ↑  NTB/Heidi Løland-Andersen: - Druknet under rekordforsøk, Fædrelandsvennen, 23. august 2006, kl 7:21, oppdatert 23. november 2011 kl 2:10
11. ↑  Person: Ståle Normann Tveitane, Digitalarivet
12. ↑  Roger Marthinsen: – Jeg skulle gjerne vært med og hentet Ståle ut, Rana Blad, 28. august 2006, kl 22:00
13. ↑  Omkom, Rana Blad, 18. august 2006 kl 22
14. ↑  Svein H. Lian, Roy-Arne Salater: To omkom i grotta hvor Bjarte (55) mistet kameraten i 2006: – Jeg tenker på det hele tiden, TV2 Nyheter, 10. februar 2014 kl 22:!6
15. ↑  ANB: To omkom i dykkerulykke Arkivert 23. februar 2014 hos Wayback Machine. Rana Blad, 7. februar 2014
16. ↑  Roger Marthinsen: Forbereder seg på å hente opp døde dykkere, Rana Blad, 7. februar 2014
17. ↑  Roger Marthinsen: Ligger på 130 meters dyp, Rana Blad, 7. februar 2014
18. ↑  Victor Leeds Høgseth: Dykker 1 satte seg fast - dykker 2 fri for luft, Rana Blad, 11. februar 2014
19. ↑  NTB: Dykkerne i Pluragrotta blir ikke hentet ut, Dagbladet, 25. februar 2014
20. ↑  Arne Forbord: Midlertidig ferdselsforbud, Rana Blad, 26. februar 2014
21. ↑  Vegard Skorpen: De britiske dykkerne som var med på Pluragrotta-aksjonen ble helter i Thailand, Rana Blad, 3. juli 2018, kl
22. ↑  Anne Stine Sæther, Bjørn Reitzer Johannesen: Dykkerne som fant fotballguttene i Thailand deltok i redningsaksjonen i Pluragrotten, Verdens gang, 4. juli 2018
23. ↑  Roger Marthinsen: Hentet opp de døde dykkerne, Rana Blad, 27. mars 2014
24. ↑  Arne Forbod: Har hentet ut død dykker, Rana Blad, 28. mars 2014
25. ↑  Roger Marthinsen: Har hentet den siste dykkeren. Aksjonen i Pluragrotta er avsluttet, Rana Blad, 29. mars 2014
26. ↑  Opphever Plura-forbud, Rana Blad, 31. mars 2014
27. ↑  Thonhaugen, Markus (24. februar 2016). «Har laget dokumentar om Plura-ulykken». *NRK*. Besøkt 24. juli 2020.
28. 1 2 3 4  «Ina gjør Plura til en verdensomspennende destinasjon for grottedykkere: – Kommer flygende inn fra hele verden». *www.ranablad.no* **(norsk)**. 7. mars 2019. Besøkt 25. juli 2020.
29. ↑  Visit Plura AS Org nr 918 543 740 Plurdalsveien 1495, 8615 Skonseng, proff.no, besøkt 10. november 2023
30. ↑  Ina Therese Trælnes ble årets nykomling, dykking.no, 8. desember 2020
31. ↑  «Largest dive access only water-locked wedding ceremony». *Guinness World Records* **(engelsk)**. Besøkt 24. juli 2020.
32. ↑  «Pareja consigue récord por la boda en una cueva submarina más grande». *www.unotv.com* **(spansk)**. 19. august 2019. Besøkt 25. juli 2020.
33. ↑  Stara.fi (10. august 2019). «Historialliset sukellushäät tänään – suora lähetys luolan uumenista». *Stara* **(finsk)**. Besøkt 25. juli 2020.
34. ↑  «Norjassa vietetään illalla häät, joihin päästäkseen vieraat sukeltavat 450 metriä – Ina Trælnes ja Jani Santala vihitään turmaluolastossa». *Yle Uutiset* **(finsk)**. Besøkt 25. juli 2020.
35. ↑  Rønning, Oliver (10. august 2019). «Ina og Jani satte verdensrekord med dette spesielle bryllypet». *NRK*. Besøkt 25. juli 2020.
36. ↑  Crowley. «WORLD’S LARGEST WEDDING IN A FLOODED CAVE». *DIVE Magazine*. Arkivert fra originalen 31. oktober 2020. Besøkt 25. juli 2020.
37. ↑  «Diving for Love: A Cave Diver Wedding». *SDI | TDI | ERDI | PFI* **(engelsk)**. 8. mai 2020. Besøkt 25. juli 2020.
38. ↑  «Nordic couple aims for world record for the largest wedding in flooded cave». *Ruptly* **(engelsk)**. Besøkt 25. juli 2020.
39. ↑  Mækelæ, Håvard Skogly (12. august 2019). «Verdens største vannlåste bryllup i Rana». *Bladet Vesterålen*. Besøkt 25. juli 2020.
40. ↑  «Häät veden vallassa olevan luolan ilmataskussa - Parinsa kanssa alttarille sukeltaa Jani Santala». *Hämeen Sanomat* **(finsk)**. Besøkt 25. juli 2020.
41. ↑  AS, TV 2. «TV2.no - nyheter døgnet rundt». *TV 2* **(norsk)**. Besøkt 24. juli 2020.
42. ↑  «GUINNESS WORLD RECORD: PLURA CAVE WEDDING 10.8.2019».
43. ↑  Dive Odyssey - A meditative journey into the depths of water - and mind, YouTube, 28. november 2018
44. ↑  Se spektakulære «Dive Odyssey», dykking.no, 17. mai 2020, opprinnelig publisert 29. august 2019
45. ↑  «More than 70 films and projects selected for New Nordic Films». *Nordisk Film & TV Fond* **(engelsk)**. Besøkt 24. juli 2020.